**Izvještaj o izvršenju budžeta Crne Gore za period januar – april 2023. godine**

**Prihodi budžeta** u periodu januar - april 2023. godine iznosili su 797,4 mil. € ili 12,9% procijenjenog BDP-a i veći su za 117,6 mil. € ili 17,3% u odnosu na planirane, dok su u odnosu na uporedni period 2022. godine veći za 202,4 mil. € ili 34%. U posmatranom periodu zabilježen je rast gotovo svih kategorija prihoda budžeta. Najznačajnija pozitivna odstupanja zabilježena su kod Ostalih prihoda, Prihoda po osnovu poreza na dodatu vrijednost, Doprinosa za obavezno socijalno osiguranje i Donacija i transfera.

Prihodi po osnovu PDV-a do kraja aprila mjeseca naplaćeni su u iznosu od 301,3 mil. € što je za 28,7 mil. € ili 10,5% veće u odnosu na planirane i 56,4 mil. € ili 23% veće u odnosu na isti period prethodne godine.

Prihodi po osnovu Poreza na dobit pravnih lica naplaćeni su u iznosu od 119,9 mil. € i veći su u odnosu na planirane za 25,5 mil. € ili 27%, dok su u odnosu na uporedni period 2022. godine veći za 49,9 mil. € ili 71,3%. Značajan rast ove kategorije prihoda u odnosu na prethodnu godinu rezultat je prevashodno rasta ekonomske aktivnosti i ostvarenih rezulata privrednih subjekata u prethodnoj godini, poboljšanja poreske discipline, kao i implementacije progresivne stope oporezivanja dobiti.

Ostali prihodi u posmatranom periodu iznosili su 47,9 mil. €, što je za 7,1 mil. € ili 17,5% veće u odnosu na planirane, i u odnosu na posmatrani period prethodne godine veći su za 41,4 mil. €. U okviru ove kategorije prihoda, najznačajniji priliv ostvaren je od usljed prenosa sredstava naplaćenih u okviru impelmetacije projekta „Ekonomskog državljanstva“ u iznosu od 34 mil €, što je na nivou plana ostvarenja ove kategorije prihoda u dosadašnjem periodu, dok se veće ostvarenje prihoda bilježi po osnovu prihoda od kapitala i naplaćenih novčanih kazni.

Kategorija Doprinosa nastavlja kontinuirani rast za obavezno socijalno osiguranje i u aprilu, i ostvareni su na nivou od 147,4 mil. € što je za 20,3 mil. € ili 16% veće u odnosu na planirane, odnosno 26,0 mil. € ili 21,4% veće u odnosu na uporedni period 2022. godine. Bolja naplata kategorije doprinosa rezultat je efekata implementacije Zakona o reprogamu poreskog potraživanja, ali i uvećane osnove za obračun doprinosa usljed povećanja koeficijenata za zarade zaposlenih u javnom sektoru.

U navedenom periodu značajan rast ostvaren je i kod kategorije Donacije i transferi koji su ostvareni u iznosu od 38,3 mil. €, što je u odnosu na plan veće za 22,1 mil. € i 29,2 mil. € u odnosu na uporedni period 2022. godine. Rast navedene kategorije prevashodno je rezultat izvršene uplate sredstava od strane EU, a po osnovu direktne budžetske podrške za energetsku efikasnost. Navedena sredstva, shodno Finansijskom sporazumu, predstavljaju nenamjenska sredstva koja se mogu koristiti za finansiranje budžeskih potreba.

Prihodi od akciza bilježe rast usljed prestanka implementacije Odluke o umanjenju iznosa akcize za promet bezolovnog benzina i gasnih ulja. Osim toga, značajan doprinos rastu akciza zabilježen je u aprilu kod akcize na duvan i duvanske proizvode, i to u iznosu 8,3 mil. €, što je za 3,5 mil. € ili 73,1%, veće u odnosu na isti mjesec prethodne godine.U periodu januar – april 2023. godine ostvareni prihodi od akciza iznosili su 82,5 mil. € i veći su u odnosu na planirane za 7,3 mil. € ili 9,8%, odnosno 6,5 mil. ili 8,6% u odnosu na isti period 2022. godine.

Prihodi budžeta u aprilu 2023. godine iznosili su 255,0 mil. €, što je za 57,8 mil. € ili 29,3% veće u odnosu na plan i 75,4 mil. € ili 42% u odnosu na isti mjesec prošle godine.

**Izdaci budžeta** za period januar-april 2023. godine iznosili su 684,2 mil. € ili 11,1% procijenjenog BDP-a i u odnosu na planirane manji su za 105,3 mil. € ili 13,3% dok su u odnosu na isti period 2022. godine veći za 43,3 mil. € ili 6,8%.

U strukturi ukupne potrošnje, izdaci tekućeg budžeta iznosili su 660,5 mil. €, što je za 54 mil. € ili 7,6% manje u odnosu na plan, dok je Kapitalni budžet u periodu januar - april 2023. godine realizovan u ukupnom iznosu od 20,0 mil. € što je na nivou od 32% realizacije plana.

Rashodi u aprilu mjesecu 2023. godine iznosili su 205,4 mil. € i manji su u odnosu na plan 9,6 mil. € ili 4,5%, dok su veći za 3,1 mil. € ili 1,5% u odnosu na april 2022. godine.

Imajući u vidu realizaciju prihoda i rashoda, u posmatranom periodu ostvaren je **suficit budžeta** u iznosu od 113,2 mil. €, odnosno na nivou od 1,8% procjenjenog BDP-a.

Budžetski suficit u aprilu iznosio je 49,6 mil. €.